ΓΡΑΠΤΗ ΕΡΩΤΗΣΗ E-1447/00

υποβολή: Wolfgang Kreissl-Drfler (Verts/ALE) προς την Επιτροπή

(10 Μαΐου 2000)

Θέμα: Πολυμερείς κανόνες ανταγωνισμού και ανάπτυξη

Το σχέδιο της Επιτροπής σχετικά με τη διαπραγματευτική θέση της ΕΕ για το Γύρο της Χιλιετίας ζητεί τη σύναψη μιας πολυμερούς συμφωνίας στον τομέα του δικαίου του ανταγωνισμού, αναφερόμενο σε θέματα όπως η συνεργασία μεταξύ των επί μέρους αρχών, η θέσπιση βασικών αρχών και ελάχιστων προδιαγραφών για το εθνικό δίκαιο ανταγωνισμού.

Η θέσπιση διεθνών κανόνων στον τομέα του ανταγωνισμού θα εξυπηρετούσε τα συμφέροντα των αναπτυσσομένων χωρών. Η Επιτροπή αναφέρει στο προαναφερθέν σχέδιο σε διάφορες μορφές βοήθειας για τις χώρες του Νότου.

1. Με ποιο τρόπο θα πρέπει να ενισχυθούν οι χώρες αυτές; Ποιό όργανο θα διαθέτει τους σχετικούς πόρους;

2. Τί ακριβώς σημαίνουν οι ευέλικτες και ειδικές ρυθμίσεις για τις αναπτυσσόμενες χώρες;

3. Θεωρεί η Επιτροπή εφικτό να μεταφερθεί το ευρωπαϊκό σύστημα ανταγωνισμού σε διεθνές επίπεδο;

Απάντηση του κ. Lamy εξ ονόματος της Επιτροπής

(16 Ιουνίου 2000)

1. Η Κοινότητα προτείνει να δοθεί μεγαλύτερη έμφαση στην τεχνική βοήθεια για την ενίσχυση των αναπτυσσομένων χωρών στον τομέα του ανταγωνισμού. Επί του παρόντος,πάρχουν εν εξελίξει πολλές δραστηριότητες παροχής τεχνικής βοήθειας και δημιουργίαςποδομής. Οι δραστηριότητες αυτές περιλαμβάνουν μελέτες σχετικά με τον αντίκτυπο που έχουν οι διάφορες αντιανταγωνιστικές πρακτικές στις αναπτυσσόμενες χώρες, παροχή βοήθειας για την κατάρτιση νομοσχεδίων στον τομέα του ανταγωνισμού, παροχή επιτόπου κατάρτισης στους αρμόδιουςπαλλήλους των αναπτυσσομένων χωρών σε συνεργασία με τις αρμόδιες αρχές των ανεπτυγμένων χωρών, καθώς και δημιουργία καταλλήλωνπηρεσιών και ενίσχυση αυτών.

Οι δραστηριότητες παροχής τεχνικής βοήθειας και δημιουργίαςποδομής προβλέπονται από διεθνείς οργανισμούς, και ιδίως από τη Διάσκεψη των Ηνωμένων Εθνών για το Εμπόριο και την Ανάπτυξη (UNCTAD) και την Παγκόσμια Τράπεζα, καθώς και από μεμονωμένες χώρες σε διμερή βάση. Όσον αφορά την Κοινότητα και τα κράτη μέλη της, βοήθεια παρέχεται σε πολλές χώρες στο πλαίσιο συμφωνιών συνεργασίας ή σύνδεσης με τη Λατινική Αμερική και τις χώρες της Μεσογείου. Επιπλέον, η νέα συμφωνία εταιρικής σχέσης μεταξύ των κρατών Αφρικής, Καραϊβικής και Ειρηνικού, αφενός, και της Κοινότητας, αφετέρου, θεωρεί τον ανταγωνισμό ως τομέα συνεργασίας ο οποίος περιλαμβάνει (mldr) παροχή βοήθειας για τη δημιουργία του κατάλληλου νομικού πλαισίου και τη διοικητική εφαρμογή του, αφού ληφθείπόψη η ιδιαίτερη κατάσταση των λιγότερο αναπτυγμένων χωρών.(1)

Η Κοινότητα θεωρεί ότι οι δραστηριότητες παροχής τεχνικής βοήθειας και δημιουργίαςποδομής στον τομέα του ανταγωνισμού πρέπει να ενισχυθούν και να συντονιστούν. Προς το σκοπό αυτό, καταλυτικό ρόλο θα μπορούσε να παίξει μια συμφωνία για τον ανταγωνισμό στα πλαίσια του Παγκόσμιου Οργανισμού Εμπορίου (ΠΟΕ). Επίσης, μια τέτοια συμφωνία θα πρέπει να εξασφαλίζει ότι οι αρμόδιες για τον ανταγωνισμό αρχές στις αναπτυσσόμενες χώρες θα μπορούν πράγματι να επωφεληθούν από τη συνεργασία και την παροχή βοήθειας. Η δημιουργία μιας επιτροπής για την πολιτική ανταγωνισμού στο πλαίσιο του ΠΟΕ θα μπορούσε να διευκολύνει τη συμμετοχή των αναπτυσσομένων χωρών στη διεθνή συνεργασία για την πολιτική ανταγωνισμού.

2. Όσον αφορά την εφαρμογή ενός πολυμερούς πλαισίου συμφωνίας για τον ανταγωνισμό, η Κοινότητα προτείνει μια στρατηγική η οποία να βασίζεται στην ευελιξία και την προοδευτική προσέγγιση έναντι των αναπτυσσομένων χωρών. Αυτό αφορά, ασφαλώς, τόσο το χρονοδιάγραμμα θέσπισης ή έγκρισης της εθνικής νομοθεσίας περί ανταγωνισμού όσο και την ουσιαστική εκτέλεση των σχετικών νομοθετικών ρυθμίσεων. Επιπλέον, η ευέλικτη και προοδευτική προσέγγιση θα πρέπει να εφαρμοστεί και στο θέμα του αποκλεισμού ορισμένων τομέων από την εφαρμογή της εθνικής νομοθεσίας περί ανταγωνισμού, ιδίως στις περιπτώσεις όπου ένας τέτοιος αποκλεισμόςπαγορεύεται από αναπτυξιακούς στόχους και εφόσον έχει ελάχιστο αντίκτυπο στις διεθνείς συναλλαγές.

3. Η Κοινότητα δεν επιδιώκει τη μεταφορά του κοινοτικού συστήματος ανταγωνισμού σ’ ένα πολυμερές πλαίσιο συμφωνίας. Ένα τέτοιο πολυμερές πλαίσιο δεν θα συνεπάγεται την εναρμόνιση των εθνικών νομοθεσιών περί ανταγωνισμού, αλλά θα καθορίζει ορισμένες βασικές αρχές τις οποίες τα μέλη του ΠΟΕ θα πρέπει να συμπεριλάβουν στις αντίστοιχες εθνικές νομοθεσίες τους περί ανταγωνισμού, εφόσον δενφίστανται ήδη.

(1) Βλέπε συμφωνία εταιρικής σχέσης μεταξύ των κρατών Αφρικής, Καραϊβικής και Ειρηνικού και της Ευρωπαϊκής Κοινότητας και των κρατών μελών της, άρθρο 45, παράγραφος 3.